Na osnovu Uredbe o načinu dodjele prava za vađenje materijala iz vodotoka („Službene novine Federacije BiH“, broj: 58/15) i Odluke o utvrđivanju potrebe za vađenjem materijala iz rijeka Bosne i Drine, „Agencija za vodno područje rijeke Save“ Sarajevo raspisuje

 JAVNI POZIV

 ZA DOSTAVLJANJE PONUDA ZA VAĐENJE MATERIJALA IZ VODOTOKA BOSNE i DRINE

1. PREDMET JAVNOG POZIVA

Predmet ovog javnog poziva je dodjela prava za vađenje materijala iz vodotoka rijeke Bosne i Drine prema lotovima kako slijedi:

Općina Kakanj:

LOT 1: Lokalitet u naselju Čatići (most kod benzinske pumpe Kameni petrol), općina Kakanj (cca 1.500 m3)

LOT 2: Lokalitet u naselju Doboj (nizvodno od mosta u Doboju), općina Kakanj (cca 4.000 m3)

LOT 3: Lokalitet u naselju Doboj (nizvodno od vatrogasnog doma cca 500m), općina Kakanj (cca 15.000 m3)

LOT 4: Lokalitet u naselje Karaulsko polje (kod pilane „Silvestra“), općina Kakanj, (cca 4.000 m3)

LOT 5: Lokalitet Šehin Vir (kod mosta A1 Tičići) općina Kakanj (cca 5.000 m3)

Grad Goražde:

LOT 6: Lokalitet između mostova Alije Izetbegovića i Žrtava genocida u Srebrenici, grad Goražde (cca 700 m3)

Općina Foča u FBIH:

LOT 7: Lokalitet nizvodno od mosta u Ustikolini (cca 1.440 m3)

Razlog vađenja materijala je: održavanje vodotoka, vodnog dobra, obezbjeđenje kapaciteta proticajnog profila, sprječavanje stvaranja uspora, neželjenog meandriranja korita rijeke sa erozivnim procesima na obalama i preduzimanje preventivnih mjera zaštite od poplava.

Predviđeni rok početka vađenja materijala: po potpisu ugovora i uvođenja Izvođača u posao.

Predviđeni rok završetka vađenja materijala: 31.12.2024. godine.

Uslovi tehničke osposobljenosti izvođača radova da posjeduje ili ima na raspolaganju minimalno sljedeću mehanizaciju:

- Bager utovarivač 2 komada,

- Kiper kamion 4 komada.

Podaci o izdatoj prethodnoj vodnoj saglasnosti:

LOT 1: UP – 1 / 21 – 1 – 40 – 321 – 3 / 24 od 16.7.2024. godine

LOT 2: UP – 1 / 21 – 1 – 40 – 323 – 3 / 24 od 16.7.2024. godine

LOT 3: UP – 1 / 21 – 1 – 40 – 325 – 3 / 24 od 16.7.2024. godine

LOT 4: UP – 1 / 21 – 1 – 40 – 322 – 3 / 24 od 16.7.2024. godine

LOT 5: UP – 1 / 21 – 1 – 40 – 324 – 3 / 24 od 16.7.2024. godine

LOT 6: UP – 1 / 21 – 1 – 40 – 345 – 3 / 24 od 24.7.2024. godine

LOT 7: UP – 1 / 21 – 1 – 40 – 344 – 3 / 24 od 23.7.2024. godine

1. **USLOVI UČEŠĆA**
	1. Ponuđač uz svoju ponudu treba dostaviti sljedeću dokumentaciju:
		1. Naziv i tačnu adresu ponuđača,
		2. Ovjeren izvod iz sudskog registra sa prilozima iz kojih se vidi da je ponuđač registrovan za obavljanje predmetnih radova,
		3. Uvjerenje o izmirenim poreskim direktnim i indirektnim obavezama sa stanjem uplata ne starijim od tri mjeseca od dana otvaranja ponuda,
		4. Potvrda o izmirenim obavezama po osnovu posebne vodne naknade za vađenje materijala iz vodotoka, koja nije starija od 30 dana od dana podnošenja prijave, koju na zahtjev ponuđača izdaje „AVP Sava“ Sarajevo,
		5. Izjava Ponuđača da će, ukoliko isti bude odabran kao najpovoljniji, dostaviti bezuslovnu bankovnu garanciju na iznos od 50%, od umnoška ponuđene jedinične cijene za PVN i količine materijala, koja će se definisati elaboratom kroz izdavanje vodne saglasnosti, prije početka izvođenja radova.
	2. Ponuđači trebaju uz ponudu dostaviti dokumentaciju kojom potvrđuju da ispunjavaju uslove tražene javnim pozivom za dostavu ponuda - Uslovi tehničke osposobljenosti izvođača radova,
	3. Podugovaranje nije dozvoljeno.
2. **DOSTAVLJANJE PONUDA**
	1. Ponude se dostavljaju na slijedeću adresu:

„Agencija za vodno područje rijeke Save“ Sarajevo,

ul. Hamdije Čemerlića 39a

Orginal ponude treba biti otkucan ili napisan neizbrisivom tintom. Svi listovi ponude moraju biti čvrsto uvezani, sa označenim stranicama. Svi listovi ponude trebaju biti parafirani ili potpisani od osobe, odnosno osoba koje su ovlaštene da zastupaju ponuđača. Sve dopune i izmjene ponude moraju biti čitljive i parafirane od ovlaštenih osoba.

* 1. Ponuđač dostavlja ponudu u originalu na kojoj će jasno pisati: „ORIGINAL PONUDA“. Originali ponude trebaju biti zapečaćeni u neprovidnoj koverti, sa pečatom ili potpisom ponuđača, imenom i adresom ponuđača, na kojoj će stajati:

„PONUDA ZA VAĐENJE MATERIJALA IZ VODOTOKA RIJEKA BOSNE I DRINE“

– ne otvarati –

* 1. Ponuđači mogu izmijeniti ili povući svoje ponude pod uslovom da se izmjene ili povlačenje ponude dogodi prije isteka roka za dostavljanje ponuda. „Agencija za vodno područje rijeke Save“ Sarajevo mora biti obaviještena u pisanoj formi i o izmjenama i o povlačenju ponuda prije isteka roka za podnošenje ponuda. Osim toga na koverti u kojoj se nalazi izjava ponuđača treba pisati slijedeće: „IZMJENE PONUDE“ ili „POVLAČENJE PONUDE“.
	2. Rok za dostavljanje ponuda:
* Krajnji rok za dostavljanje ponuda ističe 5.8.2024. u 11:30 sati.
* Otvaranje ponuda će biti 5.8.2024. u 12:00 sati.
* Pozivaju se ovlašteni predstavnici ponuđača da prisustvuju javnom otvaranju ponuda, koje će se obaviti 5.8.2024. godine u 12:00 sati u "Agenciji za vodno područje rijeke Save" Sarajevo, ul. Hamdije Čemerlića br. 39a / VIII sprat, velika sala.
1. **KRITERIJI ZA DODJELU PRAVA ZA VAĐENJE MATERIJALA (UGOVOR)**

Ugovor se dodjeljuje ponuđaču na osnovu kriterija, najvećeg iznosa ponuđene – posebne vodne naknade (PVN) za vađenje materijala iz vodotoka, iz člana 170. stav 4. Zakona o vodama („Službene novine Federacije BiH“, broj 70/06), koji se plaća po m3 izvađenog materijala, tehnički zadovoljavajuće ponude.

Visina ponuđene posebne vodne naknade (PVN) za vađenje materijala iz vodotoka ne može biti niža od 1,50 KM/m3 izvađenog materijala.

Ponuđači mogu ponuditi samo jednu cijenu. O cijeni se neće pregovarati.

1. **OBAVEZE IZVOĐAČA RADOVA PRIJE POČETKA RADOVA**

Prije vađenja materijala, izvođač radova je dužan:

* 1. Pribaviti vodnu saglasnost,
	2. Osigurati izradu elaborata – dokumentacije koja se podnosi uz zahtjev za izdavanje vodne saglasnosti u skladu sa odgovarajućim odredbama Zakona o vodama i propisa iz člana 107. Zakona o vodama,
	3. Iskolčiti i osigurati profilne tačke početnog snimanja za kontrolu promjena nivelete korita i količina izvađenog materijala,
	4. Riješiti pitanje imovinsko-pravnih odnosa pristupnog puta od lokacije vađenja materijala iz vodotoka do lokacije deponovanja izvađenog materijala,
	5. Ukoliko prvorangirani ponuđač prethodna pitanja ne rješi do predviđenog roka početka vađenja materijala, **pravo na vađenje materijala dodjeljuje se** drugorangiranom ponuđaču, uz poštivanje prethodno navedenih uslova.
1. **OSTALE ODREDBE**
	1. Odluku o odabiru najpovoljnije prijave dobiti će svi ponuđači, u svakom slučaju, najkasnije u roku od 3 (tri) dana od dana otvaranja prispjelih prijava.
	2. U slučaju da dvije ili više prijava imaju isti ponuđeni iznos ugovor se zaključuje sa ponuđačem čija prijava je ranije zaprimljena.
	3. U slučaju da je nadležni organ u toku postupka nabavke izvršio povredu odredbi Zakona ili podzakonskih akata, imate pravo uložiti prigovor nadležnom organu, u roku od 5 (pet) dana od dana prijema Odluke.
	4. O prigovoru rješava direktor „Agencije za vodno područje rijeke Save“ Sarajevo, u roku od 8 (osam) dana.
	5. Nepotpune i neblagovremene prijave neće se razmatrati.
	6. Dodatne informacije mogu se dobiti na telefon 033/726-460 (Sektor za realizaciju projekata).

Prilog:

* Obrazac za dostavljanje ponude

**OBRAZAC PRIJAVE PONUĐAČA**

**Vađenje materijala iz vodotoka rijeka Bosne i Drine**

Naziv ponuđača

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponuda broj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Redni broj | Opis stavke | Lotovi | Visina PVN / m3 |
| 1. | Visina ponuđene posebne vodne naknade u KM | LOT 1 |  |
| 2. | Visina ponuđene posebne vodne naknade u KM | LOT 2 |  |
| 3. | Visina ponuđene posebne vodne naknade u KM | LOT 3 |  |
| 4. | Visina ponuđene posebne vodne naknade u KM | LOT 4 |  |
| 5. | Visina ponuđene posebne vodne naknade u KM | LOT 5 |  |
| 6. | Visina ponuđene posebne vodne naknade u KM | LOT 6 |  |
| 7. | Visina ponuđene posebne vodne naknade u KM | LOT 7 |  |

Slovima:

LOT 1: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LOT 2: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LOT 3: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LOT 4: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LOT 5: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LOT 6: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LOT 7: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis dobavljača

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_